AlexejDobrolubov/national_council_slovak_2010 huggingface dataset:
39. schôdza NR SR - 6.deň - B. popoludní
Dátum: 2025-09-17
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Pán poslanec, na vás je ťažko aj reagovať, lebo toľko bludov, ktoré ste tu povedali, to sa nedá. A veľmi až som prekvapený, že ešte aj PS na vás reaguje, ale poďme konkrétne k veci. Tak prečo konsolidujeme? Pretože ste dotiahli slovenskú ekonomiku tam, kde dneska je. Rok ´21 5,210 mld., rok ´24, pardon, bol ´23, 6,555 mld. strata, pardon, 8 mld. strata, 8,54, 8,540 mld. Dvadsať... za, to je celé, čo ste, to je cez 20 mld. Vy chcete, aby sme konsolidovali, my konsolidujeme. Som presvedčený, že to, čo tu dneska predvádzate, to vaše, ten spôsob, ten nikdy v parlamente nebol, až pokiaľ ho nedonieslo OĽANO. PS ste na to naskočili. Ak si myslíte, že vás ľudia budú voliť, som zvedavý, ako to dopadne. A ešte inú, ešte iná vec. Počul som tu už toľko nezmyslov, Európa je v obrovskom srabe, ide do recesií, keď zoberieme, že dneska 58 % HDP robí Ázia, 13 % robí Európska únia a ide dole, predpokladá sa, že sa dostane na 9 %. Budeme sa baviť, som zvedavý, čo budete hovoriť za tri mesiace. V Nemecku padlo v poslednej dobe 4-tisíc firiem. Hovoria, že idú do recesie a späť až päť rokov. Som zvedavý na vašu diskusiu potom za tie tri mesiace. O Francúzsku sa dneska nebavím, ani o Španielsku, ani o Taliansku. Vy tu dneska hádžete miesto toho, aby sme si sadli a našli riešenie. Zdravotníctvo je v dezolátnom stave, nechali ste ho, mali ste ústavnú väčšinu... (Prerušenie vystúpenia časomerom.)
39. schôdza NR SR - 5.deň - A. dopoludnia
Dátum: 2025-09-16
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Pán poslanec, dve položky vám poviem. Zdravotníctvo za vašej éry 6 380 miliónov. V roku 2025 9,6 mld., čiže o 3 mld. viacej. Iste poznáte veci, takže nebudem vám vysvetľovať vystúpim k tomu. Ďalšiu položku vám poviem. Ministerstvo školstva v roku 2021 3 570 miliónov, v 25 5 360. Máte v jednej veci pravdu, že firmy zo Slovenska budú odchádzať. Viete prečo, Pretože v obrovskej strate sú nemecké firmy. Padlo 4 tisíc firiem, ktoré sú doma, čiže sa budú vracať naspäť. A to nie je len, pozrite si v akom stave sa nachádza anglická ekonomika, Francúzi, Taliani, Španieli a všetci ostatní. To je dôsledok jeden. A druhý, proste samozrejmá vec, že my pokiaľ nespravíme seriózne veci, tak potom aj u nás budú tie firmy odchádzať, to máte pravdu. Ale tie čísla, ktoré hovoríte, ani jeden ste nešli k podstate prečo vlastne narástli tie náklady trebárs na zdravotníctve. 69 % je mzdy proste v jednotlivých nemocniciach. Tak chcete to financovať. Padlo tu niektoré, padli ste že treba vrátiť tam. Ani to nám nepomôže keby ste dneska vrátili do zdravotníctva CT-čka, labáky, dialýzu, všetko ostatné. To je, v konečnej fáze sa budeme musieť všetci či ste na ľavej, alebo na pravej strane vrátiť k zdravotníctvu a riešiť ho. Lebo reforma zdravotníctva, tak ako bola postavená v roku 2004 dotiahla to tam kde sme. A pokiaľ sa k tomu zásadne nepostavíme, tak tu nepomôže žiadne konsolidačné opatrenie.
39. schôdza NR SR - 5.deň - A. dopoludnia
Dátum: 2025-09-16
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Pán poslanec, zaujímavé. V roku 2021 bol prebytok 2,3 mil. u samospráv. V roku 2022 už bol, samosprávy mali deficit 420 mil., a to je v číslach, aby sme si povedali na rovinu. Keď v roku 2023 mali takisto deficit, jak si pamätáte, za COVID, za veci predchádzajúca vláda nedorovnala. Ministerstvo financií v roku 2024 bolo indifikovaných okolo 283 mil. deficit, v skutočnosti je možno okolo miliardy, aby sme si povedali na rovinu. A v roku 2025 predpokladaný deficit je o 300 o 66 mil. by mal byť. Prečo to hovorím? Časť máte pravdu, pretože .. bolo uvoľnené z hľadiska rezervného fondu, aby mohli si niektoré veci pokryť, ale druhá vec, treba sa pozrieť, koľko vzrástol za posledné roky počet zamestnancov na jednotlivých samosprávach a štát, koľko to je, budete vidieť, kde je ďalšia vec. A úspora, samozrejmá vec, nemôže byť, keď rástli mzdy, rástli aj iné náklady a ďalšia vec. Nech vystúpim konkrétne potom, lebo toto je v skrátenom legislatívnom konaní, Len to čo ste tu hovorili, neni pravda.
39. schôdza NR SR - 2.deň - B. popoludní
Dátum: 2025-09-10
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

130. Pani poslankyňa, hlboko sklamaný, pätnásť minút ste tu trieskali nezmysly. Tento zákon je výborný! Stavovské organizácie odsúhlasili. Bolo, keď zoberiete, lebo vy asi tomu nerozumiete, ja si dovolím tvrdiť k veciam. Nehovorím o obnoviteľných zdrojoch, ktoré takisto pomáha, to isté pomáha aj z hľadiska cestovného ruchu. Neviem, či poznáte, že Slovensko má 33 % chránených území. Prakticky všade sú, prakticky každá jedna obec má prakticky, má svoj plán obnovy, má svoj prakticky stavebný plán, prakticky. Čiže nemôžete mi hovoriť, že je, pretože či sú to Vysoké Tatry alebo sú to proste, tam sú územné plány národných parkoch, to sa ničoho nedotýka. Tak neviem, o čom hovoríte, prosím vás. Len vylepšuje ten za, vylepšuje tie zákony, ktoré jednoducho sú. A keď sme prijali cestovný ruch, potrebujeme prakticky robiť všetko preto, pretože nám vypadáva (rečníkovi zvoní mobilný telefón), vypadáva automobilový priemysel, budú nám vypadávať iné veci. My máme jedinú možnosť, že máme tu kúpeľníctvo, máme tu proste kongresovú turistiku, máme tu prakticky naše hrady zámky, čiže treba sa proste zamyslieť nad touto celou vecou a nerobiť ďalšie prekážky na to, aby sme to, čo mohli sme rozvíjať u nás na Slovensku.
39. schôdza NR SR - 2.deň - A. dopoludnia
Dátum: 2025-09-10
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

55. Pán poslanec, s niektorými vecami, čo ste povedali, dá sa súhlasiť, ale nemôžem súhlasiť o reforme zdravotníctva roku 2004, čiže od 1. januára 2005. Tá reforma, ktorá bola, a to je dneska dopad nášho zdravotníctva, ako tá reforma bola spravená. Podieľali ste sa aj vy ako KDH na tej reforme za vlády Mikuláša Dzurindu, kde večer ešte neboli ste dosť poslancov, ráno ste mali dvoch navyše. Prečo to hovorím? Všetky lukratívne veci prešli z fakultných nemocníc do súkromných. Či to sú CT-čka, labáky, dialýza alebo proste všetko, čo bolo lukratívne, aj záchranky. Tak sa vráťme k tomu, páni, že to prejde všetko najprv do fakultných nemocníc. Ale potom druhá vec, musíme spraviť, pretože memorandum, ktoré ste podpísali a neska majú mzdy, ktoré si odborári, 69 %. Tak keď všetci chcete pomôcť zdravotníctvu, tak poďme, povedzme si jasne, že tento systém nemôže ďalej pokračovať a potom to sprivatizujme, nechajme fakultnú nemocnicu v Bratislave, fakultnú nemocnicu v Martine, v Košiciach, necháme kardiovaskulárnu nemocnicu, onkologický a treba minimálne 14 nemocníc zrušiť, ktoré nemajú opodstatnenie, a vráťme sa k tomu systému, ktorý treba spraviť. Ale nepočul som od vás žiadnu konštruktívnu záležitosť, len čo je zle. Bola tu vláda, ktorá mala 93 poslancov, nechali ste nám sekeru miliardu. Nie len v zdravotníctve, pokiaľ sa týka, nechali ste, pokiaľ sa týka aj ZMOS-u, verejnej správy, ktorú treba takisto zreformovať.
39. schôdza NR SR - 2.deň - A. dopoludnia
Dátum: 2025-09-10
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

53. Ďakujem, pán predseda. Pán kolega Majerský, jasné, že sa nič nevyšetrí. Záchrankový tender nikdy nebude vyšetrený, preto zlikvidovali NAKA, zrušili ÚŠP, aby presne takéto kauzy neboli nikdy vyšetrené, aby nikto nemohol niesť nie že len politickú, ale v žiadnom prípade trestnoprávnu zodpovednosť. Jednoducho to sa nemôže opakovať, to, čo sa tu udialo, preto urobili všetko, čo urobili. Takže všetci si môžeme byť istí. Vidíme to aj na prípade mladého Gašpara, ktorý namiesto toho, aby niesol zodpovednosť za tú nehodu ktorá, áno, môže sa to stať každému, aj sa to stáva, je výnimočné, keď šoférovi, za, neviem, 40 rokov, čo šoféruje, 50, sa nestane nejaká nehoda, ktorú by aj zavinil, ale proste nie je schopný niesť tú zodpovednosť. A už vidíme, ako túto vec a na facebooku miznú statusy, kde sú informácie o tejto nehode. No tak keď nie sú schopní niesť zodpovednosť aj v takýchto akoby malých alebo menších veciach, no tak záchrankový tender nikdy nebude vyšetrený. Ja som sa pýtal generálneho prokurátora na ústavnoprávnom výbore, ako prebieha to vyšetrovanie, samozrejme, on nepovedal nič ako vždy a podľa mňa sa ani nikdy nič nedozvieme.
35. schôdza NR SR - 13.deň - B. popoludní
Dátum: 2025-06-16
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

18. Pani poslankyňa, od vás to neprekvapuje, pretože samozrejmá vec, rozvrat právneho štátu, nikto viac nespravil na Slovensku ako vy pri reforme právneho štátu. To nehovorím ja, to hovoria sudcovia, ktorí sú tuná. Sudcovský zbor je rozvrátený. To vám povedali v médiách, všade. Takže vy máte čo najmenej k právnemu štátu hovoriť, pretože jednoducho stanovisko vaše, ešte porušovanie zákonu, to ešte možnože vás trafí zákon zneužitia právomoci verejného činiteľa. Hovorili ste o Slovenskej informačnej službe, o správe, tá správa je dvanásť rokov nepremlčaná. Takže, pani Kolíková, počkajte, keď bude táto správa ďalej, pretože jednoducho nič ste ako ministerka nerobili. Dokonca, keď pani Čaputová zvolala poradu, ste sa jej zúčastnili. Vy ako ministerka ste mali hovoriť k veci. Tu ste takisto nehovorili nič, hovorili ste o všetkom možnom, nielen o zákone, ktorý dneska prejednávame. Takže by som vás poprosil. A potom záver, veď keď ste odišli ZA ĽUDÍ s pani Remišovou, čo ste tu predvádzali? Vy máte čo najmenej čo poúčať každého v tejto sieni. (Potlesk.)
35. schôdza NR SR - 3.deň - A. dopoludnia
Dátum: 2025-05-29
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

20. Pán poslanec, vláda reagovala veľmi rýchle a pružne, nakoniec konzultovala, bolo to prerokované so stavovskými organizáciami, pretože automobilový priemysel sa dostáva do obrovskej krízy. Nemci idú prakticky do krízy takej, že padlo zhruba tritisíc firiem a predpokladajú tú krízu, že minimálne tri roky, prakticky kde budú v recesii. Nehovoriac o tom, že Nemcom končia licencie, ktoré sú z hľadiska Číny nielen z hľadiska osobných áut, ale aj nákladných, čiže tá situácia v Európe z hľadiska automobilového priemyslu je veľmi zložitá, ale nielen v automobilovom, ale vôbec v celom strojárstve. Takže tento zákon je, bol veľmi potrebný a samozrejmá vec, pomôže firmám preklenúť tú zložitú situáciu, ktorá bude. Druhá vec, otázka je ako sa zachová bankový sektor proste v Európe, resp. americký bankový sektor, kde sú hlavne namočené európske banky. Táto recesia, ktorá je, tvrdia Nemci, že bude väčšia ako bola v roku 2008. Takže tento zákon je správny a verím pevne, že vláda príde ešte s ďalšími opatreniami na to, aby pomohla firmám.
35. schôdza NR SR - 2.deň - A. dopoludnia
Dátum: 2025-05-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

20. Zákon je veľmi dobrý, pán minister. Tak jako pokiaľ sa týka, či je to ZMOS, alebo sú to stavovské organizácie, všetci sa vyjadrili. Nezakrývajme si oči, tento problém je dlhoročný. Tento zákon aspoň začína riešiť veci a, samozrejme, že nevyrieši nič, tak ako sa nevyriešili dodneska bytové otázky alebo aj iné veci, ale dneska tu máme dostatok pracovných miest v poľnohospodárstve, máme proste pri stavebných prácach. Je len otázne, jak starostovia, ale aj ďalší podnikatelia to využijú. Proste vítam, že tento zákon došiel, pretože viem, aké problémy boli v sociálnej poisťovni s problematikou, ktorá tu je dneska na stole a ktorá tu ešte bude dlhé roky. Ale neviem, prečo kritizujete, keď niečo dobré dojde, proste tejto, tejto snemovni je všetko, čo dojde, zlé, čo predloží koalícia. Veď sa už zamyslite nad tým, prosím vás. Chceme riešiť ten problém, ktorý je tu sto rokov.
33. schôdza NR SR - 12.deň - A. dopoludnia
Dátum: 2025-04-11
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

28. A mňa prekvapuje všetkých. aký máte strach. Niektorí ste možno ešte ani nežili, kedy Málinec a prakticky Zvolenská slatina už bola v 50-tych rokoch, respektíve bola zaujímavá a keď sa stavala Liptovská Mara, respektíve nielen Liptovská Mara ale Oravská priehrada, pretože viem túto záležitosť celú, keď som sedel na ministerstve životného prostredia. Málinec je len za tých podmienok schopný stavať sa, ale nie tu robíte strašiaka, keď budú ceny energie také, aké sú dneska. Keby boli ceny, za iných okolností sa, prakticky doba návratnosti je niekde úplne inde. To je to isté ako vodné dielo Gabčíkovo alebo proste ďalej. Vy strašíte ľudí stále, ktorý tam je. Veď tam boli dokonca už aj vysťahovaní ľudia v tých 60-tych rokoch, pretože jedna tá nádrž mala slúžiť na chladiacu pre vodu pre Jaslovské Bohunice. Nepoznáte dôverne veškerú záležitosť, ktorá okolo týchto nádrží je a robíte okolo nich paniku, a proste ľudí presviedčate, že proste chceme robiť neviem čo. Tá nádrž a tá vodná elektráreň, keby sa začala stavať, ešte nie je EIA, ani nič neni spravené, bude trvať, vy tu nebudete, ani žiť nebudete, to bude dvadsať rokov trvať, keď by ste ju chceli dneska, desať rokov minimálne, keby ste chceli dneska tam tú vodu spraviť. To je to isté, ako keby sme chceli dokončiť toto tu, čo je nie variant C, ale vodné dielo Gabčíkovo. Tak, prosím vás, nestrašte ľudí a vôbec samosprávu a celú záležitosť. A každý primátor alebo starosta, ktorý mal by možnosť získať takúto investíciu, tak musí veľmi pekne poďakovať.
33. schôdza NR SR - 5.deň - A. dopoludnia
Dátum: 2025-04-01
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

18. Pán poslanec, nehovorili ste pravdu, pretože cena plynu je ďaleko vyššia, ako bola teraz na poslednej burze, to, čo ste povedali, viete, ako sa pohybuje. To je za prvé. Za druhé, ak sa neotvorí napriek tomu, že s SPP aj pani ministerka boli na rokovaní v Moskve, pokiaľ sa týka plynu pre Slovensko. My máme jedinú možnosť dostať plyn, a to dostávame od Maďarov, ktorá je dohodnutá, prakticky SPP má dohodnuté a rokuje s Gazpromom. Tá situácia je ďaleko zložitejšia, ako ste povedali, ale nechcem sa k tomu vyjadrovať, vyjadrím sa k tomu po prvom čítaní. Za druhé, ten zákon je veľmi dôležitý a druhá vec, že je veľmi ťažký. Veľmi dobre viete, že aby to bolo aspoň trošku spravodlivé, treba s tým veľmi pomaly a precízne narábať. To nie je tak, že proste ako ste povedali, že je tu v šuplíku a môžme ho vytiahnuť. Môžte si pozrieť tie, to sa mení. Menia sa aj jednotlivé veci, ktoré, aké platy majú pracovníci odvtedy, resp. tí, ktorých sa to týka. Aj dôchodcov, aj ďalších hlavne. Takže by som poprosil, keby sme venovali tomu pozornosť. A je to veľmi, je to veľmi zložitá záležitosť, nielen pokiaľ sa týka plynu, ale pokiaľ sa týka energie, elektriky.
39. schôdza NR SR - 15.deň - A. dopoludnia
Dátum: 2025-10-01
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem pekne za slovo pán predsedajúci. Michal ďakujem ti veľmi pekne že sa tejto téme venuješ, aj za tvoj pozmeňujúci návrh, ktorý určite zlepší situáciu s dostupnosťou týchto energetických nápojov, ktoré teda naozaj škodia vývoju mladých ľudí. Ja by som ťa chcela len opraviť v tom, že ten Prime ktorý dostať v drogériách, je len tak zvaný hydratačný nápoj a to je, ten neobsahuje kofeín, ani Taurin, ale len nejaké aminokyseliny. Čiže my sme už vlastne nejakou legislatívnou predchádzajúcou úpravou tie Primy, ktoré obsahujú tie obrovské množstvá kofeínu ako 200 mg a podobne, tak tie už sú naozaj že zakázané a tie sa u nás nepredávajú, čo je teda dobrá správa určite. Ja by som chcela upozorniť na rozšírenie týchto energetických nápojov aj medzi mladými športovcami, kde pravdepodobne veria tmu, že im nejakým spôsobom pomáhajú robiť alebo dosahovať lepšie športové výkony a tam by som určite dala do pozornosti aktivity, ktoré robí Slovenská antidopingová agentúra, ktorá má podcasty aj na webe má veľmi veľa materiálov, ktoré o týchto energetických nápojoch hovoria. Ja by som to dala do pozornosti aj učiteľom telesnej výchovy, aj trénerstvu, aj športovým odborníkom , ktorí pracujú s mládežou, aby si tieto materiály naštudovali, pretože naozaj sú veľmi veľmi rozšírené a to už nehovorím ani to tých tabakových výrobkoch o nikotínových vrecúškach, ktoré sú tiež naozaj veľmi rozšírené medzi mladými športovcami. Takže ja by som chcela apelovať naozaj tiež na tú nejakú ucelenú kampaň, ktorá by nám všetky tieto negatívne javy nejakým spôsobom pomenovala a pomohla deťom. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem pekne za slovo pán predsedajúci. No ja sa nestačím čudovať práve o čom tu diskutujú títo muži. Ja by som sa ich chcela veľmi spýtať, že či náhodou moje kolegyne, poslankyne Števulová, Petrík, Holečková, že či sa ako keby nerobia svoju prácu tak, ako si robia, alebo predstavujú si, že by mala asi fungovať. A preto ma, aj si myslím že, škoda, že sa neprihlásili ďalšie ženy, ktoré by sa postavili na ich stranu. Ja si myslím, že by sme skôr mali vytvoriť také podmienky v tejto inštitúcii aby to pre poslankyne nebola žiadna ťažká voľba. Aby jednoducho tu boli také podmienky vytvorené, aby ony ten svoj mandát mohli vykonávať úplne slobodne a bez nejakých výčitiek, ktoré vy sa im tu snažíte nejakým spôsobom podsúvať ... ===== mali vytvoriť také podmienky v tejto inštitúcii, aby to pre poslankyne nebola, nebola žiadna ťažká voľba, aby jednoducho tu bolo, boli také podmienky vytvorené, aby ony ten svoj mandát mohli vykonávať úplne slobodne a bez nejakých výčitiek, ktoré vy sa im tu snažíte nejakým spôsobom podsúvať. Napríklad ja som len nedávno videla, je to pár dní dozadu, čo v Bundestagu vystúpila v rozprave poslankyňa, ktorá mala dieťa v nosiči, ktoré tam spalo pri tom, ako ona čítala alebo prednášala svoj, svoju rozpravu, tak ja neviem akože, aký to je problém, pretože to dieťa úplne nikoho nevyrušovalo a ja si myslím, že toto je tá cesta, pretože moderné princípy zosúlaďovania rodinného a verejného života nie sú také, ako si to vy predstavujete, že sa niekto na nejaký čas musí vzdať mandátu, aby robil svoju robotu poriadne. Ale ja by som mala jednu takú kacírsku myšlienku, že ja si myslím, že dobrovoľný dôvod na dočasné neuplatňovanie mandátu by mal platiť pre každého, nielen pre ministrov, že jednoducho pokiaľ viem, tak u štátnych tajomníkov to neplatí, že napríklad on, oni sa vzdajú toho mandátu a kým idú robiť štátneho tajomníka, aj pre nich to platí? Okej, okej. Ale tak napríklad mohlo by to aj pre nás platiť, že by si zobrali taký sabatikal. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Ja by som chcela pochváliť túto iniciatívu KDH, nakoľko som tiež pracovala v štátnej správe a viem, že osobné ohodnotenie má slúžiť na úplne iné účely ako na dorovnávanie tabuľkových platov. Ja by som chcela... =====
39. schôdza NR SR - 12.deň - A. dopoludnia
Dátum: 2025-09-26
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem vám kolegovia, Richard, Janka za to, že ste si vypočuli moje vystúpenie aj za vaše doplnenie tých údajov, ktoré som uvádzala. Mne sa ešte do tej mojej prezentácie nezmestili napríklad 13-tisíc eur na Podpolianske slávnosti v Detve. Opäť je to folklór. Opäť nechápem, že či je folklór to jediné, čo doma máme. Pretože ja si myslím, že Slovakia Travel by mala propagovať aj iné odvetvia a iné oblasti nášho života ako len folklór. Potom tu máme 4 500 eur na podujatie Gazdovanie na Hriňovských lazoch. To je opäť Podpoľanie. My sa bavíme o tom, že táto organizácia posiela peniaze v nejakom perimetri 50 km, hej, do oblastí Podpoľania a nikam inam, hej. My sme si urobili dokonca aj analýzu toho, že sme regionálne rozdelili tieto príspevky a nám vychádza, že naozaj do Bystrického a Žilinského kraja ide vyše 55% týchto všetkých dotácii. A zvyšok Slovenska má tých 45 a všetko čo najďalej od Bratislavy. A ešte je tu 5 500 eur pre združenie Javorie z Korytárok. Inak v Korytárkach teda býva aj pán poslanec Malatinec a on je dokonca predsedom tohto združenia Javorie z Korytárok. A išlo to na prehliadku heligonkárov. Takže ja naozaj ako keby nevidím úplne vôbec žiadne kritéria, ktoré Slovakia Travel uplatňuje pri poskytovaní týchto rôznych dotácii. A naozaj bez stratégie a bez kritérií my nemôžeme byť féroví voči ľuďom, ktorí pracujú v cestovnom ruchu. Ďakujem veľmi pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Nash, Natália (PS)
Druh vystúpenia: Vystúpenie v rozprave

...proti gustu žiaden dišputát. Toto nie je Good Idea Slovakia. Toto je čistá hanba a dôkaz absolútnej nekompetentnosti a kamarátskych prihrávok. Aj toto je typ chaotických a nekoordinovaných kampaní, o ktorých hovorí dôvodová správa k uzneseniu. A tu sa dostávame k jadru veci. Všetok ten chaos a plytvanie nie sú len náhoda. Zdá sa, že sú živnou pôdou pre systém, v ktorom sa podpora neprideľuje podľa kvality, ale podľa politickej a regionálnej príslušnosti. Nie len Slovakia Travel. Nie je iba náhoda, že spomínaných 10-tisíc eur na cestu s Rožovkou do sveta, dostal súbor vedený koaličným poslancom. Nie je náhoda, že ďalších 6-5-tisíc eur pridelila Slovakia Travel na festival Očovská folklórna hruda, priamo do rodnej obce pána ministra Huliaka. Keď neexistujú jasné a transparentné kritériá, verejnosť má plné právo pýtať sa, či sú tieto rozhodnutia motivované verejným záujmom alebo záujmami osobnými a politickými. Pán minister Huliak sa môže tváriť, že on nič neovplyvňuje, že on ľudí v podriadených organizáciách ani nepozná, ale fakty sú jasné. Finančné toky zo Slovakia Travel podozrivo často smerujú k ľuďom a obciam, ktoré sú personálne alebo politicky prepojené s vedením rezortu. Rozpočet Slovakia Travel je využívaný na čokoľvek, vrátane nesystémovej podpory miestnych kultúrnych a športových akcií. A všetko je to hlúpo zaobalené údajnou propagáciou Slovenska. Dalo by sa veľa rozprávať o zneužívaní organizácií, ktoré sú podriadené ministerstvu cestovného ruchu a športu. Stačí sa pozrieť do fondov, či do Tiposu. celkový obraz o Slovakia Travel dotvárajú aj zúfalé hlasy zamestnancov. Ich list som nedávno dostala a pomery a kultúra v organizácii ma vôbec neprekvapili pretože aj zvonka je vidieť, že vedenie je katastrofálne, nesvojprávne a nekompetentné. Chcem poďakovať súčasným či bývalým zamestnancom Slovakia Travel, Tiposu a ďalších organizácii, ktoré sa ozývajú, keď vidia neprávosť. Je dôležité, aby sa rôzni špekulanti necítili byť neodhaliteľní a nepozorovaní. My žiadame jasné stanovisko a informácie aj od samotného ministra cestovného ruchu a športu. Nech predloží detailnú správu o činnosti a všetkých zákazkách Slovakia Travel, vrátene tých, ktoré sa týkajú EXPO 2025. Slovakia Travel sa musí sústrediť na to, čo je jej hlavným poslaním, na zviditeľňovaní Slovenska v zahraničí. Domáci turizmus nechajme na tých, ktorí tomu rozumejú najlepšie, na regionálne a oblastné organizácie. Toto uznesenie nie je útokom. Je to nevyhnutný krok k zavedeniu zodpovednosti a efektivity do oblasti, ktorá je pre budovanie značky našej krajiny nesmierne dôležitá. Slovensko si zaslúži profesionálnu a hrdú prezentáciu vo svete, nie amatérske prešľapy a vybavovanie si malých domov. Preto vás vyzývam, podporte náš návrh uznesenia. Ďakujem.